เอกสารหมายเลข................

|  |  |
| --- | --- |
|  thaimetlogo01 กรมอุตุนิยมวิทยากระทรวงดิจิทัลเพื่อเศรษฐกิจและสังคม | **การคาดหมายลักษณะอากาศบริเวณจังหวัดอ่างทอง****เดือนตุลาคม พ.ศ.2560****ออกประกาศ ณ วันที่ 8 กันยายน พ.ศ.2560** |

**สภาวะอากาศทั่วไป** เดือนตุลาคมอยู่ในช่วงเปลี่ยนจากฤดูฝนเข้าสู่ฤดูหนาว ลักษณะอากาศจะแปรปรวน โดยบริเวณจังหวัดอ่างทองจะมีฝนฟ้าคะนองกระจายกับมีฝนตกหนักบางพื้นที่และในระยะครึ่งหลังของเดือนบริเวณความกดอากาศสูงจะแผ่ลงมาปกคลุมภาคเหนือและภาคตะวันออกเฉียงเหนือเป็นบางช่วง ประกอบกับลมตะวันออกเฉียงเหนือจะพัดปกคลุมประเทศไทยตอนบน ทำให้อุณหภูมิลดลงเล็กน้อย

**ข้อควรระวัง** ในเดือนนี้อาจมีพายุหมุนเขตร้อนก่อตัวในมหาสมุทรแปซิฟิกเหนือด้านตะวันตก เคลื่อนตัวผ่านประเทศฟิลิปปินส์ลงสู่ทะเลจีนใต้ และมีแนวโน้มที่จะเคลื่อนผ่านภาคตะวันออกและภาคใต้ตอนบนของประเทศไทยได้ ซึ่งในช่วงดังกล่าวมรสุมตะวันตกเฉียงใต้ที่พัดปกคลุมภาคใต้และอ่าวไทยมีกำลังแรงขึ้น เป็นผลให้บริเวณประเทศไทยมีฝนตกเพิ่มขึ้นโดยเฉพาะบริเวณที่มีพายุหมุนเขตร้อนเคลื่อนผ่าน จึงขอให้ประชาชนติดตามข่าวพยากรณ์อากาศและคำเตือนเรื่องพายุหมุนเขตร้อนจากกรมอุตุนิยมวิทยาไว้ด้วย

|  |  |  |  |  |
| --- | --- | --- | --- | --- |
| **จังหวัด** | **อุณหภูมิ ( ํซ.)** | **ฝน (มม.)** | **ความชื้นสัมพัทธ์****(%)** | **ลม** |
| **สูงสุดเฉลี่ย** | **ต่ำสุดเฉลี่ย** | **ปริมาณฝน** | **จำนวนวัน** | **ทิศ** | **ความเร็ว** **(กม./ชม)** |
| อ่างทอง | 32-34 | 24-26 | 100-170 | 10-13 | 70-80 | ตะวันออกเฉียงเหนือ | 6-12 |

**หมายเหตุ** สอบถามข่าวพยากรณ์อากาศรายเดือน โทร. 02-398-9929 หรือ www.tmd.go.th

 นายปราโมทย์ อ่อนน้อม

 ผู้อำนวยการสถานีอุตุนิยมวิทยาชัยนาท

สถานีอุตุนิยมวิทยาชัยนาท

โทร./โทรสาร 0-5640-5202